paragraph_text: Nestanak sustava akvedukata, bilo zbog barbarskog razaranja, bilo zbog dugog neodržavanja, se smatra jednim od čimbenika koji je doveo do propasti rimske civilizacije, a što se u slučaju samog Rima očitovalo padom broja stanovnika na svega 30.000 do početka srednjeg vijeka. Neki od akvedukata, pogotovo oni manji, su ostali očuvani te služili i kasnijim generacijama, a neki služe i danas.